En mandlig ansat på en institution i Aalborg Øst er sigtet for at have taget billeder af pornografisk karakter af børn i institutionen, mens han var ansat som vikar i institutionen. Sagen føres den 20. januar, hvor den 41-årige mand er sigtet for at have taget og været i besiddelse af mere end 1329 børnepornografiske billeder samt en videosekvens. Billederne er af kategori 1, hvilket vil sige, at der er tale om billeder af helt eller delvist afklædte børn. Der er tale om billeder af 15 forskellige børn samt børn, der ikke er blevet identificeret. Børnene er mellem to og syv år gamle. Billederne er blevet taget i perioden fra den 2. juni 2020 til den 22. september 2020. Flere hundrede af billederne er taget i tidsintervaller på under en time. Foruden de billeder, der blevet taget på institutionen, er manden også sigtet for at have taget børnepornografiske billeder på en anden adresse i Aalborg. Opdaget af kollega Manden blev opdaget i september sidste år af en anden ansat i børnehaven, der så ham tage billeder af et barn i forbindelse med et bleskift. Herefter blev myndighederne kontaktet og manden blev anholdt. Han har været frihedsberøvet siden den 12. november 2020. Sagen køres som en tilståelsessag, og der vil udover straffen nedlægges påstand om, at manden skal frakendes retten til at beskæftige sig med børn og unge.

Opsummering:
Den sigtede mand i sagen forventes at tilstå ved Retten i Aalborg den 20. januar.